**PROJEKTITOETUSE TAOTLUS**

|  |  |
| --- | --- |
| **Taotleja nimi** | Kaitseliidu Laskespordiklubi MäLK |
| **Projekti nimetus** | 2025. aasta treening- ja võistlusprogramm |
| **Projektitaotluse eesmärk**  *Määratlege konkursi eesmärk või eesmärgid, millele taotlus vastab (kehtestatud kaitseministri 13.03.2024 käskkirjaga nr 38; vt Kaitseministeeriumi toetuste* [*veebilehelt*](https://www.kaitseministeerium.ee/et/eesmargid-tegevused/laiapohjaline-riigikaitse/toetused-riigikaitselistele-projektidele)*)* | Projektitoetuse eesmärgid on vastavalt kaitseministri 13.03.2024 kehtestatud käskkirjale nr 38:   1. Ajateenistuse populariseerimine noortele; 2. Kaitseliitlaste, reservväelaste ja tegevväelaste ühtekuuluvuse ning tervise- ja spordiürituste korraldamine; 3. Ettevõtete ja tööandjate valmiduse tõstmine toetamaks reservväelaste osalemist õppekogunemistel. |
| **Projekti üldmaksumus** | 67 050 € |
| **sh taotletav summa** | 43 050 € |
| **sh omafinantseering** | 10 000 € |
| **sh kaasfinantseering** | 4500 € |
| **Projekti toimumise aeg** | 01.01.-31.12.2025 |
| **Toetuse kasutamise periood** | 01.01.-31.12.2025 |

**TAOTLEJA ANDMED**

|  |  |
| --- | --- |
| **Juriidiline nimetus** | Kaitseliidu Laskespordiklubi MäLK |
| **Registrikood** | 80154310 |
| **Postiaadress** | Harju maakond, Saku vald, Männiku küla, Trapi tee 1, 75511 |
| **E-post** | laskespordiklubi.malk@gmail.com |
| **Telefon** | +3725283326 |
| **Kodulehekülje aadress** | https://mälk.ee/ |
| **Käibemaksukohustuslase number** | Taotleja ei ole käibemaksukohustuslane |
| **Taotleja põhikirjalised tegevused** | Vastavalt KL MäLK põhikirja p-le 1.2: klubi on Kaitseliidu juures avalikes huvides ja heategevuslikul eesmärgil tegutsev vabatahtlike laskespordist huvitatud isikute ühendus. Klubi eesmärk on arendada ja populariseerida laskesporti, ühendada laskespordist huvitatud isikuid ning luua klubi liikmetele tingimused vaba aja sportlikuks veetmiseks. |
| Pangakonto andmed | |
| **Panga nimetus** | Swedbank AS |
| **Kontoomaniku nimi** | Kaitseliidu Laskespordiklubi MäLK |
| **Pangakonto number (IBAN)** | EE792200221017994263 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed | |
| **Allkirjaõigusliku isiku nimi** | Mart Puusepp |
| **E-post** |  |
| **Telefon** | +3725084796 |
| **Projektijuhi/kontaktisiku nimi** | Karin Muru |
| **E-post** | Karin.muru@kaitseliit.ee |
| **Telefon** | +3725283326 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk**  *Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | KL MäLK-i eesmärk on pakkuda erinevatele sihtgruppidele võimalusi tegeleda laskespordiga, mis on otseselt seotud riigikaitsega. Laskespordi ning laskemeisterlikkuse arendamisega panustab KL MäLK otseselt Eesti riigikaitsesse, tutvustades uutele inimestele relvi ja laskmist, samuti arendades eelkõige kaitseliitlaste, aga ka teiste Eesti inimeste laskemeisterlikkust. Ka järgmisel aastal on KL MäLK eesmärk jätkata Eesti inimeste laskemeisterlikkuse tõstmisega.  Klubi koosseisu kuulub 01.10.2024 seisuga 470 liiget, olles sellega Eesti kõige suurem laskespordiklubi. Klubi liikmed esindavad laia läbilõiget Eesti kodanikest, koondades nii noori kui eakamaid laskureid, kaitseliitlasi, reservväelasi, ettevõtjaid, jahimehi, tegevväelasi ning (tulevasi) ajateenijaid. Seejuures on huvi laskespordi vastu väga kõrge, uusi liikmeavaldusi tehakse klubile igal nädalal mitu tükki.  Heaks näiteks laskespordi populaarsuse ja KL MäLK sportlike saavutuste kohta on käesolev aasta. 30.10.2024 seisuga on üksnes Kaitseliidu Männiku lasketiiru külastanud 41 795 inimest. Sealjuures on klubi ja Männiku lasketiiru külastanud erinevatest koolidest kokku 648 õpilast, lasketiiru on kasutanud 4266 kaitseväelast, 23 389 kaitseliitlast, 432 eraisikut, 1042 PPA ja vanglaametnikku. 11 217 inimest on lasketiiru kasutanud muudel eesmärkidel (õpe, koolitus, loengud). Männiku lasketiirus on korraldatud käesoleval aastal 30.10.2024 seisuga 354 väljaõppesündmust.  Sama aja seisuga on Männiku lasketiirus lastud kokku 1 049 944 erineva kaliibriga padrunit, kusjuures sellest üle veerandi (26,8%) moodustab 100m tiirus automaatidega lastud laskemoon. KL MäLK liikmed on aktiivselt osalenud nii enda laskemeisterlikkuse treenimisel kui ka instruktoritena, et klubivälised kaitseliitlased, reservväelased ja tegevväelased areneksid laskuritena.  KL MäLK liikmed on 2024. aasta jooksul osalenud mitmel tiitlivõistlustel, saavutades 1 pronksmedali maailmameistrivõistlustelt, 2 hõbe- ja 2 pronksmedalit Euroopa meistrivõistlustelt, 1 hõbemedali Euroopa karikavõistlustelt, 44 medalit Põhjamaade meistrivõistlustelt ja 106 poodiumikohta Eesti meistrivõistlustelt. Eraldi saab tuua välja KL MäLK noorlaskurid (kuni 21-aastased), kes on käesoleval aastal saavutanud Eesti meistrivõistlustelt kokku 8 poodiumikohta.  Teiselt poolt korraldab KL MäLK koostöös Kaitseliiduga laskevõistluseid, mis aitavad kaasa kaitseliitlaste, reservväelaste ja tegevväelaste ühtekuuluvuse loomisele, samuti võimaldavad arendada ja testida laskemeisterlikkust. Klubi liikmed saavad osaleda ka Eesti Laskurliidu ja rahvusvahelise laskespordiföderatsiooni (ISSF) korraldatavatel võistlustel, hoides nii Kaitseliidu ja laskmise üldiselt tavainimesele pildis. 2024. aasta jooksul on KL MäLK korraldanud 7 erinevat võistlust, milledest on kokku võtnud osa 1714 laskurit.  Klubi peab esmatähtsaks noorte kaasamist laskesporti, korraldades koolivaheaegadel laskelaagreid ning pakkudes võimalust käia sisuliselt igal ajal lasketrennis. Laskespordiga tegelemine seob noore otseselt riigikaitsega ning süstib temasse patriootlikkust, tagades, et ka tulevikus on tegemist Eesti riigikaitses aktiivselt osaleva inimesega. Noorte sportlikkuse ja riigikaitse teadlikkuse tõstmises on suur osa klubi treeneritel (mh vabatahtlikel treeneritel), kelle töö ja pühendumus tagab, et KL MäLK liikmeid nähakse ka edaspidi rahvusvahelisel areenil võistlemas.  KL MäLK on osa Eesti riigikaitsest. Aastatepikkuse tegevuse tulemusena on klubi arendanud ja soodustanud huvi riigikaitse kui terviku vastu. Laskmisoskus on oluline osa riigikaitsest – kõik, kes tegelevad laskespordiga, on otseselt seotud ka riigikaitsega, samas reaalsesse konflikti sattudes saavad kasutada oma pidevalt arendatud laskeoskust, et tagada ülesannete täitmine. |
| **Projekti lühikokkuvõte**  *Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | KL MäLK-i tegevused 2025. aastal:   1. Korraldab regulaarselt lasketrenne ja võistluseid, et arendada klubi liikmete laskeoskust; 2. Tõhustab koostööd Eesti Kaubandus- ja Tööstuskojaga, suurendamaks reservväelaste ja erasektori huvi riigikaitse ja laskespordi vastu; 3. Korraldab tasuta tutvustavaid lasketrenne noortele, et võimaldada neil tegeleda laskespordiga ning seeläbi siduda neid rohkem riigikaitsega; 4. Teeb Tallinna koolides kampaaniat, tõstmaks huvi riigikaitse ja laskespordi vastu; 5. Katab transpordi- ja majutuskulud, et klubi liikmetel oleks võimalik osaleda riigisisestel ja rahvusvahelistel võistlustel; 6. Tasub päevarahasid noortele võistlejatele; 7. Tasub treeneritele miinimumpalka; 8. Korraldab igal koolivaheajal (suvel kaks korda) laskelaagri noortele; 9. Korraldab laskevõistluseid ja muid spordiüritusi koostöös Kaitseliiduga.   Lisaks eelnevatele planeerib KL MäLK 2025. aastal:   1. Korraldada lahtiste uste päeva Männiku lasketiirus uute liikmete leidmiseks ning laskespordi tutvustamiseks; 2. Kaasata rohkem Kaitseministeeriumi, tutvustada ka Kaitseministeeriumi ametnikele enda tegevust ning kuidas tegevused on seotud riigikaitseliste eesmärkidega; 3. Suurendada sotsiaalmeedias enda jälge, luua konto uuel platvormil (Instagramis), et tutvustada laskesporti eelkõige noortele, teavitada trenniaegadest ja kajastada saavutusi võistlustel; 4. Kaasata rohkem noori klubi tegevuses, mh tegevuse korraldamisel; 5. Tihendada koostööd erinevate koostööpartneritega, mh Kodutütarde, Noorte Kotkastega, aga ka Kaitseliidu, Audentese spordigümnaasiumiga, et pakkuda paremaid treeninguid rohkematele inimestele, eelkõige noortele.   Taotleja rõhutab, et Kaitseministeeriumi toetus on kriitilise tähtsusega huvi suurendamiseks laskespordi ja riigikaitse vastu. KL MäLK peab oluliseks kaasata enda liikmete seas lisaks kaitseliitlastele, reserv- ja tegevväelastele ka erasektori esindajaid, kuna laskesport aitab tõsta ettevõtjate teadlikkust reservväelaste rollist ning julgustada osalust õppekogunemistel. |
| **Projekti toimumise koht/piirkond** | Kaitseliidu Männiku lasketiir, võistlused nii üle Eesti kui ka rahvusvaheliselt |
| **Projekti sihtrühm**  *Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Peamised sihtrühmad:   1. Noored vanuses 12-20 aastat, et populariseerida riigikaitset ja laskmist noorte seas; 2. Muud KL MäLK liikmed   Seejuures ei ole sihtrühmad ammendavad, kuna klubi viib juba praegu läbi erinevaid tutvustavaid lasketrenne inimestele, kes ei ole (veel) klubi liikmed. Klubi liikmeks saamine ei ole põhikirja järgi piiratud, klubi liikmeks saamiseks tuleb esitada taotlus ning juhatuse otsusega võetakse inimene klubi liikmeks, kui ei nähtu asjaolusid, mis välistavad liikmeks saamise (nt kehtiv kriminaalkaristus). |
| **Projekti tegevused ja ajakava**  *Kirjeldage tegevusi, mida tehakse projekti elluviimiseks ning millises ajalises plaanis.* | Projekti tegevus (lasketrennid ja muu varem kirjeldatu) toimub läbi aasta. Täpsema võistlusprogrammi saame saata pärast seda, kui Eesti Laskurliit kinnitab 2025. aasta võistluskalendri |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | - |
| **Projekti või tegevuste elluviijate nimed ja nende lühitutvustus** | KL MäLK juhatus – Mart Puusepp, Karin Muru, Aavo Pekri, Lembit Mitt, Kaur Laurimaa, samuti klubi treenerid (Ain Muru – treeneri 6. tase, Mart Puusepp – treeneri 6. tase). Kõik nimetatud isikud on klubi ja Kaitseliidu liikmed ning on pikaajaliselt panustanud nii riigikaitsesse kui Kaitseliidu tegevusse. |
| **Meediaplaan**  *Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | KL MäLK meediakajastus on siiani jäänud nõrgaks. Varem on klubi tegevusi kajastatud üksnes klubi kodulehel, Facebookis ja Eesti Laskurliidu kodulehel. Järgmisel aastal plaanime luua ka klubile Instagrami konto, kajastamaks laskurite sooritusi spordivõistlustel, kutsuda senisest rohkem noori lasketrenni, tutvustada laskesporti ja Eesti riigikaitset, populariseerida laskeoskusi. Samuti antakse lisaks Facebookile ja KL MäLK kodulehele ka Instagramis teada KL MäLK trenniaegadest. Suurema meediakajastuse vastu on huvi tundnud ka KL MäLK liikmed. |
| **Lisateave**  *Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | Kaitseliit (Tallinna malev) |
| **Kodulehekülje aadress** | <https://www.kaitseliit.ee/>, https://tallinn.kaitseliit.ee/et/kl |
| **Ülesanne projektis** | Võimaldab KL MäLK-il kasutada Männiku lasketiiru treeningute jm läbiviimiseks |

|  |  |
| --- | --- |
| **Koostööpartneri nimi** | Kodutütred ja Noored Kotkad |
| **Kodulehekülje aadress** | https://kodututred.ee/  https://nooredkotkad.ee/ |
| **Ülesanne projektis** | Erinevad Kodutütarde ja Noorte Kotkaste rühmad käivad sageli treeningutel, mille käigus KL MäLK liikmed juhendavad noori |

|  |  |
| --- | --- |
| **Koostööpartneri nimi** | Eesti Laskurliit |
| **Kodulehekülje aadress** | https://laskurliit.ee/ |
| **Ülesanne projektis** | Erinevate võistluste korraldamine ja Laskurliidu võistlustel osalemine, samuti klubi liikmete osalemine rahvusvahelistel võistlustel Eesti koondises |

|  |  |
| --- | --- |
| **Koostööpartneri nimi** | Audentese spordigümnaasium |
| **Kodulehekülje aadress** | https://audentes.ee/ |
| **Ülesanne projektis** | Võimaldab klubil kasutada Audentese gümnaasiumis olevat lasketiiru treeningute läbiviimiseks |

|  |  |
| --- | --- |
| **Koostööpartneri nimi** | Eesti Kaubandus-Tööstuskoda |
| **Kodulehekülje aadress** | https://www.koda.ee/et |
| **Ülesanne projektis** |  |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused**  *Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse*  *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | KL MäLK liikmed saavad osaleda laskevõistlustel, esindada klubi ja populariseerida laskmist. Männiku lasketiiru külastavad inimesed saavad professionaalset juhendamist laskmises ning nende tahe panustada riigikaitsesse kasvab selle arvelt. Inimeste laskeoskus paraneb. Seetõttu leiab positiivset kajastust Kaitseliit ja riigikaitse tervikuna, ühtlasi paraneb Eesti inimeste vasutpanuvõime ja -tahe konfliktide tekkimisel. |
| **Oodatav mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,*  *liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | KL MäLK pakub ka järgmistel aastatel Männiku lasketiiru külastajatele võimalust treenida laskmist. Klubi liikmed saavad ka edaspidi osaleda tiitlivõistlustel Eestis ja väljaspool. Klubi kaasab ka edaspidi noori laskesporti ning sellega seonduvalt riigikaitsesse. |
| **Mõõdetavad tulemused**  *Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Lasketrennidest osasaajate hulk jääb samasse suurusjärku (üle 40 000 inimese), laskemoona kasutatakse käesoleva aastaga samas suurusjärgus (u 1,1 miljonit padrunit).  Klubi poolt korraldatud võistlustest võtab osa üle 2000 inimese. Muudest üritustest osasaajate hulk kasvab 12 000 inimeseni. KL MäLK jääb suurima liikmeskonnaga laskespordiklubiks, kasvatades liikmete arvu 500-le. Samuti jääb KL MäLK kõige edukamaks laskespordiklubiks Eesti meistrivõistluste tiitlite poolest, võites Eesti tiitlivõistlustelt suurusjärgus 100 medalit ning esinedes edukalt ka Euroopa ja maailmatasemel. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | 67 050 € (100%) |  |
| **Taotletav toetus Kaitseministeeriumilt** | 43 050 € (64,2%) |  |
| **Omafinantseering** | 10 000 € (14,9%) |  |
| **Müügitulu** | 4500 € (6,7%) |  |
| **Muu tulu** | 5000 € (7,5%) |  |
| **Mitterahaline panus** |  | Kaitseliidu ja Audentese spordigümnaasiumi poolt klubile võimaldatud tiiru kasutamine, Kaitseliidu poolt laskemoona ja transpordi laenutamine |
| **Kaasfinantseering** | 4500 € (6,7%) |  |
| **Toetused Eesti kohalikelt omavalitsustelt**  *(erinevate KOVide toetused märkida nimeliselt)* | - |  |
| **Muud toetused**  *(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* | - |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | 67 050 € | 43 050 € | 10 000 € | 14 000 € |
| **Personalikulud** | 21 000 € | 21 000 € |  |  |
| **Raamatupidamine** |  | 2450 € |  |  |
| **Võistluskulud** | 30 600 € | 19 600 € | 8000 € | 3000 € |
| **Noortelaagrite kulud** | 3000 € |  | 1000 € | 2000 € |
| **Klubi korraldatavate võistluste kulud** | 500 € |  | 500 € |  |
| **Laskemoon** | 3500 € |  |  | 3500 € |
| **Transport** | 3500 € |  |  | 3500 € |
| **Relvade remont** | 2000 € |  |  | 2000 € |
| **Varustus** | 200 € |  | 200 € |  |
| **Kohtunikud** | 300 € |  | 300 € |  |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindaja ees- ja perenimi** | Mart Puusepp |
| **Isikukood** | 34111110298 |
| **Ametikoht** | KL MäLK juhatuse esimees |
| **Allkiri** | *Allkirjastatud digitaalselt* |
| **Kuupäev** | 21.11.2024 |